sagorsarker/bangla-wikipedia huggingface dataset:
লাস্ট এক্সিট অন ব্রুকলিন

লাস্ট এক্সিট অন ব্রুকলিন একটি সিয়াটল ইউনিভার্সিটি জেলা কফি ঘর যা ১৯৬৭ সালে "আইরিভ সিস্কির" দ্বারা প্রতিষ্ঠিত হয়। ইহা কফি চালু করায় সিয়াটল শহরের সংস্কৃতির অংশ হিসাবে এবং বিখ্যাত দাবাড়ুদের জন্য দাবার স্থান হিসেবে পরিচিতি পায়।
লাস্ট এক্সিট অন ব্রুকলিন ৩০ জুন,১৯৬৭ সালে খোলা হয়েছিল ৩৯৩০ ব্রুকলিন এভিনিউতে ওয়াশিংটন বিশ্ববিদ্যালয় এর কাছে একটি ছোট ব্যাবসায়িক দালানে। ইহা ছিল ক্যাফে এলেগ্রোর পরে এসপ্রেসো যন্ত্রসহ সিয়াটলে ব্রুকলিনের প্রথম এসপ্রেসো মদের দোকান। লাস্ট এক্সিট পরিচিত ছিল ইহার আসল এসপ্রেসো মেডিসি কফির অভিসন্ধির জন্য যা উপরে ক্রিম লাগানো একটি বেশি চকলেট সিরাপ এবং কমলার খোসা সম্মৃদ্ধ। একে আর বলা হয় আমেরিকার দ্বিতীয় প্রাচীনতম কফির দোকান। ইহা তার কমদামী খাবার, ফোক সঙ্গীত এবং বাউণ্ডুলেপনার স্থান হিসেবে পরিচিত ছিল ।
লাস্ট এক্সিট আরও জনপ্রিয় গন্তব্য ছিল সিয়াটলের অপেশাদার ও পেশাদার খেলার জন্য। এবং দাবা খেলোয়াড়দের জন্য যার মধ্যে পিটার বিয়াসাস, ভিক্টর পুপলস, এবং ইয়াসার সেরিওয়ান, যারা দাবার প্রথম পাঠ লিখে কিংবদন্তি হয়েছিলেন। লাস্ট এক্সিট অন ব্রুকলিন কফির দোকান দাবার আশ্রয়স্থলে মাঝে মধ্যে প্রতিযোগিতা সমবেত করা হত। ১৯৮১ সালে এক সাক্ষাত্কারে সেরিওয়ান এক্সিট অন ব্রুকলিনকে বলেছিলেন, "ইহা আমার ঘর হয়ে উঠেছে এবং ইহাই আমার পরিবার"। 
১৯৮৫ সালে ম্যারি ল্যাশারের "দাবার জীবন" সাক্ষাত্কারে মালিক আইরিভ সিস্কি বলেছিলেন, "যখন খেলোয়াড়েরা ব্যাবসাকে দূরে সরিয়ে দেন তখন তা গন্ধযুক্ত হয়। দাবা এবং অন্যান্য খেলা কফির দোকানের সম্পদ।" লাস্ট এক্সিট থেকে ১৯৮৭ সালে সিস্কি "সিয়াটল টাইমস"এ ইচ্ছা পোষন করেছিলেন ছাত্রদের এবং উদ্ভট মানুষদের আশ্রয়স্থল বানাতে যেখানে সবাই নিজেকে সমান মনে করবে। পরে ইহা সিয়াটলের লেখক এবং সাংবাদিক নিউট বারজার এভাবে বর্ণনা করা করেছেন-
সিস্কি ২৫ আগস্ট ১৯৯২ সালে মারা যান। ১৯৯৩ সনে বিশ্ববিদ্যালয় কফির দোকানটির দালান অধিগ্রহণ করে এবং লাস্ট এক্সিটের নতুন মালিক একে বিশ্ববিদ্যালয়ের রাস্তায় সরিয়ে নেন। লাস্ট এক্সিট অন ব্রুকলিন ২০০০ সনে বন্ধ হয়ে যায়। লাস্ট এক্সিটের শেষ জায়গাটি বিশ্ববিদ্যালইয়ের কর্মচারীদের থাকার জন্যে ওয়াশিংটন বিশ্ববিদ্যালয়ের মানব সম্পদ বিভাগকে দেওয়া হয়। 
লাস্ট এক্সিট ছিল ২০০৬ এ লিখিত ক্লার্ক হামফ্রের ঐতিহাসিক ছবি, "সিয়াটলের অন্তর্ধান"। 
লাস্ট এক্সিট অন ব্রুকলিন অভ্যন্তরীণ ও অবস্থার বিবরণ রয়েছে ক্রিস্টিন হেনার ২০০৮ সালের উপন্যাস "ফায়ারফ্লাই লেইন", ড্যাভিড গুটারসনের "দি আদার", এবং ম্যাজোরি কোয়ালাস্কি কোলএর ২০১২ সালের "দি সিটি বিনিথ দা স্নোঃ স্টোরিজ"এ।
নাম-ম্খা'-ছোস-ক্যি-র্গ্যা-ম্ত্শো

নাম-ম্খা'-ছোস-ক্যি-র্গ্যা-ম্ত্শো () (১৮০৭-১৮২১) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।
পে-মা-গ্সাং-স্ঙ্গাগ্স-ব্স্তান-'দ্জিন ১৮০৭ খ্রিষ্টাব্দে তিব্বতে জন্মগ্রহণ করেন। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে পে-মা-গ্সাং-স্ঙ্গাগ্স-ব্স্তান-'দ্জিন () নামক দ্বিতীয় র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান। 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন () উপাধিধারী লামা তার অন্যতম উল্লেখযোগ্য শিক্ষক ছিলেন।
'জিগ্স-মেদ-ছোস-দ্ব্যিংস-'ওদ-গ্সাল

'জিগ্স-মেদ-ছোস-দ্ব্যিংস-'ওদ-গ্সাল () (১৮২৫-১৮৯৭) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।
'জিগ্স-মেদ-ছোস-দ্ব্যিংস-'ওদ-গ্সাল ১৮২৫ খ্রিষ্টাব্দে তিব্বতের রুদাম উপত্যকায় জন্মগ্রহণ করেন। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে নাম-ম্খা'-ছোস-ক্যি-র্গ্যা-ম্ত্শো () নামক তৃতীয় র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান।
দ্কোন-ম্ছোগ-ব্স্তান-পা'ই-ন্যি-মা

দ্কোন-ম্ছোগ-ব্স্তান-পা'ই-ন্যি-মা () (১৮৯৮–১৯২৪) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।
দ্কোন-ম্ছোগ-ব্স্তান-পা'ই-ন্যি-মা ১৮৯৮ খ্রিষ্টাব্দে তিব্বতের রুদাম উপত্যকায় জন্মগ্রহণ করেন। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে 'জিগ্স-মেদ-ছোস-দ্ব্যিংস-'ওদ-গ্সাল () নামক চতুর্থ র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান।
'জিগ্স-ব্রাল-ত্শে-দ্বাং-র্দো-র্জে

'জিগ্স-ব্রাল-ত্শে-দ্বাং-র্দো-র্জে () (১৯২৫–১৯৬২) তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ র্দ্জোগ্স-ছেন-দ্পোন-স্লোব () উপাধিধারী বৌদ্ধ লামা ছিলেন।
'জিগ্স-ব্রাল-ত্শে-দ্বাং-র্দো-র্জে ১৯২৫ খ্রিষ্টাব্দে তিব্বতের খাম্স অঞ্চলের 'দান () নামক স্থানে জন্মগ্রহণ করেন। তিনি রাং-ব্যুং-রিগ-পা'ই-র্দো-র্জে () নামক ষোড়শ র্গ্যাল-বা-কার্মা-পা উপাধিধারী বৌদ্ধ লামার কনিষ্ঠ ভ্রাতা ছিলেন। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে দ্কোন-ম্ছোগ-ব্স্তান-পা'ই-ন্যি-মা () নামক পঞ্চম র্দ্জোগ্স-ছেন-দ্পোন-স্লোব () উপাধিধারী লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহারে বিহারে নিয়ে যান। থুব-ব্স্তান-স্ন্যান-গ্রাগ্স () নামক বিখ্যাত পণ্ডিত তার উল্লেখযোগ্য শিক্ষক ছিলেন। ১৯৫৯ খ্রিষ্টাব্দে চীনের সাম্যবাদী সরকার তিব্বত আক্রমণ করলে তিনি তার জ্যৈষ্ঠ ভ্রাতার সঙ্গে সিক্কিম পালিয়ে যান। ১৯৬২ খ্রিষ্টাব্দে সিক্কিমের রুমতেক নামক স্থানে তার মৃত্যু ঘটে।
কাটরা (ঢাকা)

কাটরা বা কাটারা এর আরবি ও ফরাসি অর্থ হলো ক্যারাভ্যানসারাই বা অবকাশযাপন কেন্দ্র। বাংলাদেশের ঢাকায় মুঘল শাসনামলে দুটি অন্যন্য কাটরা নির্মাণ করা হয়। এরমধ্যে একটি হলো বড় কাটারা ও অপরটি হলো ছোট কাটারা।
সম্রাট শাহজাহানের পুত্র শাহ সুজার নির্দেশে ১৬৪১ খ্রিষ্টাব্দে (হিজরী ১০৫৫) বুড়িগঙ্গা নদীর তীরে এই ইমারতটি নির্মাণ করা হয়। এর নির্মাণ করেন আবুল কাসেম যিনি মীর-ই-ইমারত নামে পরিচিত ছিলেন। প্রথমে এতে শাহ সুজার বসবাস করার কথা থাকলেও পরে এটি মুসাফিরখানা হিসাবে ব্যবহৃত হয়। মুঘল আমলে এটি নায়েবে নাজিমদের বাসস্থান তথা কার্যালয় হিসেবে ব্যবহৃত হত। এটি চকবাজারের পাশেই অবস্থিত।
সুবেদার শায়েস্তা খান ছোট কাটারা নির্মাণ করেছিলেন। আনুমানিক ১৬৬৩ - ১৬৬৪ সালের দিকে এ ইমারতটির নির্মাণ কাজ শুরু হয় এবং এটি ১৬৭১ সালে শেষ হয়েছিল। এটির অবস্থান ছিল বড় কাটারার পূর্বদিকে বুড়িগঙ্গা নদীর তীরে। পরবর্তিতে ইংরেজ শাসনামলে বেশ কিছু অংশ সংযোজন করা হয়েছিল।
বন্যা মির্জা

বন্যা মির্জা (জন্ম: ৯ সেপ্টেম্বর, ১৯৭৫) একজন বাংলাদেশী মঞ্চ ও টিভি অভিনেত্রী। তিনি টিভি নাটকে অভিনয় করে জনপ্রিয়তা অর্জন করেছেন। তিনি অল্প কিছু চলচ্চিত্রেও অভিনয় করেছেন।
তার পিতা মির্জা ফারুক, একজন মুক্তিযোদ্ধা এবং বাংলাদেশ সরকারের পরিবার পরিকল্পনা পরিদপ্তরের অবসরপ্রাপ্ত পরিচালক, তার মা খুরশিদা আক্তার একজন গৃহিণী। বন্যা মির্জা তাদের দ্বিতীয় মেয়ে। তার অন্যান্য ভাইবোনেরা হলেন লিপি মির্জা, সুমি মির্জা এবং সাদি মির্জা।
উচ্চ শিক্ষা গ্রহণের পর তিনি ঢাকার বেইলি রোডের থিয়েটার গ্রুপের সঙ্গে জড়িত হয়ে পড়েন। তিনি ঢাকা বিশ্ববিদ্যালয় থেকে মাস্টার্স সম্পন্ন করেন।
তিনি বাংলাদেশী টিভি চ্যানেলগুলিতে এক দশকের বেশি সময় ধরে কাজ করছেন।
তিনি এই পর্যন্ত পাঁচটি চলচ্চিত্রে অভিনয় করেছেন।
মি-'গ্যুর-নাম-ম্খা'ই-র্দো-র্জে

মি-'গ্যুর-নাম-ম্খা'ই-র্দো-র্জে () (১৭৯৩-১৮৭০) তিব্বতী বৌদ্ধধর্মের র্ন্যিং-মা ধর্মসম্প্রদায়ের চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের সপ্তম প্রধান ছিলেন।
মি-'গ্যুর-নাম-ম্খা'ই-র্দো-র্জে ১৭৯৩ খ্রিষ্টাব্দে তিব্বতের 'দান-ছোস-খোর () নামক স্থানে এক অভিজাত পরিবারে জন্মগ্রহণ করেন। তার পিতার নাম ছিল ব্সোদ-নাম্স-রাব-ব্র্তান () এবং মাতার নাম ছিল নাম-ম্খা'-নোর-দ্জিন-দ্বাং-মো ()। ১৭৯৯ খ্রিষ্টাব্দে তাকে ঙ্গেস-দোন-ব্স্তান-'দ্জিন-ব্জাং-পো () নামক তৃতীয় র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করা হয়। ছোস-গ্রাগ্স-ব্জাং-পো, থুগ্স-র্জে-ব্ক্রা-শিস, তৃতীয় ন্যি-স্প্রুল () মি-'গ্যুর-ফান-ব্দে-র্গ্যা-ম্ত্শো (), ঙ্গাগ-দ্বাং-ব্লো-গ্রোস (), নাম-ম্খা'-ত্শে-দ্বাং-ম্ছোগ-গ্রুব (), রিগ-'দ্জিন-ব্জাং-পো (), প্রথম র্দো-গ্রুব-ছেন রিন-পো-ছে () 'জিগ্স-মেদ-'ফ্রিন-লাস-'ওদ-জের (), 'জিগ্স-মেদ-র্গ্যাল-বা'ই-ম্যু-গু (), বার-ছুং-ব্ক্রা-শিস-র্গ্যা-ম্ত্শো (), 'বার-ছুং-'জিগ্স-মেদ-গো-ছা (), দ্বিতীয় দ্রি-মেদ-ঝিং-স্ক্যোং () 'জিগ্স-মেদ-'দ্জিন-ম্গোন-পো (), দ্বিতীয় কাহ-থোগ-র্মোগ-র্ত্সা () ছোস-দ্ব্যিংস-র্দো-র্জে () প্রভৃতি বিখ্যাত বৌদ্ধ সাধকেরা তার উল্লেখযোগ্য শিক্ষক ছিলেন। দ্পাল-'ব্যোর-র্গ্যা-ম্ত্শো () নামক তৃতীয় ঝে-ছেন-রাব-'ব্যাম্স () তাকে শ্রমণের শপথ প্রদান করেন। ঊনবিংশ শতাব্দীর প্রথম দশকে তিনি র্দ্জোগ্স-ছেন বৌদ্ধবিহারের সপ্তম প্রধানের দায়িত্ব লাভ করেন। ঙ্গাগ-দ্বাং-থুব-ব্স্তান-'জিগ্স-মেদ-র্গ্যা-ম্ত্শো () নামক অষ্টম দে-মো () উপাধিধারী লামা তাকে ভিক্ষুর শপথ প্রদান করেন।
হীরেন ভট্টাচার্য

হীরেন ভট্টাচার্য () অসমের একজন খ্যাতিসম্পন্ন কবি। তার রচিত ১৩টি অসমীয়া ভাষায় কবিতা প্রকাশিত ও ২টি বাংলা ভাষায় কবিতা অনূদিত হয়েছে। এছাড়াও অসমের বিভিন্ন পত্রিকায় তার রচিত কবিতা প্রকাশিত হয়েছে। ১৯৯২ সালে তিনি সাহিত্য অকাদেমি পুরস্কার লাভ করেন। অসমীয়া কবিতা প্রেমীর জন্য তার পরিচিত নাম "হীরুদা"। তিনি সুগন্ধি পখিলার কবি এবং প্রেম ও রোদালির কবি নামে অসমীয়া সাহিত্য জগতে নামাঙ্কিত হয়েছেন।
১৯৩২ সালে অসমের যোরহাট নগরে হীরেন ভট্টচার্যের জন্ম হয়। তার পিতার নাম তীর্থনাথ ভট্টাচার্য ও মাতার নাম স্নেহলতা ভট্টাচার্য। তার পিতা জেইলার ছিলেন। পরিবারের সহিত বিভিন্ন স্থানে স্থানান্তর হওয়ায় তার শিক্ষাজীবন ডিব্রুগড় থেক গুয়াহাটি, ব্রহ্মপুত্র নদীর দুইপারের বিভিন্ন স্থানে অতিবাহিত হয়েছে।
খুব কম বয়সে কবিতা লেখা আরম্ভ করা হীরেন ভট্টাচার্যের প্রথম কবিতা প্রকাশ পায় ১৯৫৭ সালে। মোর দেশ মোর প্রেমর কবিতা নামক তার রচিত প্রথম কবিতা পুস্তকটি ১৯৭২ সালে প্রকাশ পায়। পরবর্ত্তী সময়ে তার রচিত বিভিন্ন দিনর কবিতা, কবিতার রোদ, তোমার গান ইত্যাদি কবিতা প্রকাশ পায়। কবির সুগন্ধি পখিলা, শইচর পথার মানুহ, মোর প্রিয় বর্ণমালা, ভালপোয়া বোকামাটি ইত্যাদি তার রচিত কবিতার উজ্জ্বল দিক। চিত্রবন, মনন ও আন্তরিক নামক তিনটি অসমীয়া কাগজে তিনি সম্পাদনা করেছিলেন।
মেক্সিম গর্কীর শতবার্ষিকে, জ্যোতিপ্রসাদ দিবসে, বিষ্ণুপ্রসাদ রাভার আরোগ্য কামনায়, পুনরায় রাভার বিয়গে, পাবলো নেরুদার স্মরণে তিনি কবিতা রচনা করেছেন। তিনি ভারতীয় গণনাট্য সংঘে সক্রিয়ভাবে জড়িত ছিলেন। এই সময়ে তিনি হেমাঙ্গ বিশ্বাস ও বিষ্ণুপ্রসাদ রাভা ইত্যাদি জ্ঞানী ব্যক্তির সহিত পরিচিত হন।। 
১৯৮৬ সালে তিনি অসম সাহিত্য সভা নগাঁও, কামপুরের মাধব কন্দলি ক্ষেত্র কবনি সন্মিলনে সভাপতি ছিলেন।
২০১২ সালে ৪জুলাই তারিখে গুয়াহাটির দিসপুর চিকিৎসালয়ে হীরেন ভট্টাচার্য মৃত্যুবরণ করেন।
অম্বিকাগিরি রায়চৌধুরী

অম্বিকাগিরি রায়চৌধুরী (; ) ছিলেন অসমের খ্যাতমান কবি, গায়ক, শক্তিশালী গদ্য লেখক, দেশ প্রেমীক, সমাজ সেবক ও ভারতের স্বাধীনতা সংগ্রামের অগ্রনী সদস্য। সমগ্র জীবন অসম ও অসমীয়ার জাগরন সঞ্চারের জন্য অশেষ ভূমিকা থাকায় তাকে অসম কেশরী উপাধিতে বিভূষিত করা হয়েছে। ১৯৫০ সনে তিনি অসম সাহিত্য সভার সভাপতি পদে নিযুক্ত হয়েছিলেন।।
১৮৫৫ সনে বরপেটার বিখ্যাত রায়চৌধুরী পরিবারে অম্বিকাগিরি রায়চৌধুরীর জন্ম হয়। তার পিতার নাম কৃষ্ণরাম রায়চৌধুরী ও মাতার নাম দেবকী দেবী। শৈশবে তিনি বরপেটা প্রাথমিক বিদ্যালয় থেকে শিক্ষা লাভ করে গুয়াহাটি উচ্চ ইংরেজি বিদ্যালয় থেকে অষ্টম শ্রেনী পর্যন্ত শিক্ষা গ্রহণ করে অধ্যয়ন সমাপ্ত করেন। ১৯০৪-০৫ সনে তিনি স্বদেশী আন্দোলন ও সমাজ উন্নয়নমূলক কার্যে যোগদান করেন। ঐ সময়ে কয়েকটি তরুন ছাত্রদের একত্রিত করে ইংরেজ বিরোধী এনার্কিষ্ট দল গঠন করেন। ফলস্বরুপ ইংরেজ সরকার ১৯০৮ সন ১৯১৫ সন পর্যন্ত তাকে বরপেটায় নজরবন্দী করে রাখে।
বরপেটায় থাকাকালীন সময়ে অম্বিকাগিরি রাজনৈতিক কার্যাবলী পরিহার করে সামাজিক উন্নয়নমূলক ও সাহিত্য-সংস্কৃতিমূলক কার্যে আত্মনিয়োগ করেন। সেসবের ভিতর অন্তর্ভুক্ত ছিল গরিব ছাত্রদের অধ্যয়নের সুবিধার্থে পূজি গঠন করা, স্থানীয় ঢুলীয়া সার্কাসের সংশোধিত রুপ শংকদেব সার্কাস গঠন করা ও অসমের লোকগীত ও বরগীত চর্চার জন্য মানুষদের উৎসাহিত করা। তদুপরি তিনি বরপেটা সামাজিক জীবন থেকে বাংলা যাত্রা নাটকের প্রভাব লোপ করিতে অশেষ ভূমিকা রেখেছেন। ১৯১৫ সনে তিনি ডিব্রুগড় রেল বিভাগে টাইপিষ্ট ও সঙ্গীত শিক্ষক হিসেবে কর্মরত হওয়ার উপরিও তিনি হরেকৃষ্ণ দাসের সহির অসম বান্ধব নামক আলোচনীর সাহিত্য সম্পাদক রুপে কাজ করেন। পরবর্তী সময়ে তিনি সামাজিক ও রাকনৈতিক চিন্তাধারায় চেতনা নামক পুস্তক রচনা করেন। অসহযোগ আন্দোলনের সময় জেলের শাস্তির অভিজ্ঞতায় তিনি ‘তই ভাঙিব লাগিব শিল’, ‘ধর ঝারু ধর ভাই’, ‘কি দেখাবি ভয় কারাগার’ ইত্যাদি বিদ্রোহী গান রচনা করেন যা অন্যান্য স্বাধীনতা সংগ্রামীদের জন্য যথেষ্ট উত্তেজনা প্রদান করে। ১৯৩০ সনের আন্দোলনে অম্বিগিরির পুনরায় কারাবাস হয়। ঐ সময়ে কংগ্রেসের সাংগঠনিক কার্যে তিনি ডিক্টেটর রুপে নিযুক্ত হয়েছিলেন। রাজনৈতিক দিকে তিনি মহাত্মা গান্ধির অণুগামি খাটি দেশপ্রেমী ছিলেন। স্বদেশী কিনক সংস্থা(স্বদেশী ক্রয় সংস্থা) স্থাপন করে তিনি নিজেই মায়াবিনি কেমিকেল ওয়ার্কস নামক বিত্তিয় প্রতিষ্ঠান প্রতিষ্ঠা করে স্থানীয় জনসাধারনকে আত্মনির্ভরশীল হওয়ার জন্য যত্ন করেন তিনি। নিজের মন্তব্য জনসাধারণের সমক্ষে প্রকাশ করার জন্য তিনি ‘’ডেকা-ডেকেরীর বেদ, আহুতি ইত্যাদি পুস্তক রচনা করেন। ১৯৬০ সালে অসমীয়া ভাষা আন্দোলনের সময় অসমীয়া ভাষাকে অসমের সরকারি ভাষা রুপে ঘোষণা করাতে সরকারের ইতঃস্বতঃ থাকায় তিনি অসম সরকারকৃত প্রদান সাহিত্যিক পেঞ্চন বর্জন করেন।
র্গ্যাল-স্রাস-গ্ঝান-ফান-ম্থা'-য়াস-'ওদ-জের

র্গ্যাল-স্রাস-গ্ঝান-ফান-ম্থা'-য়াস-'ওদ-জের () (১৮০০-১৮৫৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের প্রথম স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের অষ্টম প্রধান ছিলেন এবং এই বিহারের শ্রী সিংহ মহাবিদ্যালয়ের প্রতিষ্ঠাতা ও দ্বিতীয় প্রধান ছিলেন।
র্গ্যাল-স্রাস-গ্ঝান-ফান-ম্থা'-য়াস-'ওদ-জের ১৮০০ খ্রিষ্টাব্দে তিব্বতের দ্গে-মাং-স্কাম-ছুং () নামক স্থানে জন্মগ্রহণ করেন। তার পিতার নাম ছিল ত্শে-দ্বাং-নোর-বু () এবং মাতার নাম ছিল কার্মা-ছোস-স্গ্রোন ()। শৈশবে তার পিতা দস্যুদলের হাতে নিহত হলে তিনি ধর্মীয় জীবনের পথ বেছে নেন। এই সময় র্দো-ব্লা-'জিগ্স-মেদ-স্কাল-ব্জাং () নামক এক ভিক্ষু তাকে র্দ্জোগ্স-ছেন বৌদ্ধবিহার নিয়ে যান যেখানে তাকে গ্তের-ব্দাগ-গ্লিং-পা-'গ্যুর-মেদ-র্দো-র্জে () নামক মিন্দ্রোলিং বৌদ্ধবিহারের প্রতিষ্ঠাতার পুনর্জন্ম রূপে চিহ্নিত করা হয়। 'জিগ্স-মেদ-র্গ্যাল-বা'ই-ম্যু-গু (), জিগ্স-মেদ-ঙ্গো-ম্ত্শার-র্গ্যা-ম্ত্শো (), সেং-ফ্রুগ-পে-মা-ব্ক্রা-শিস (), প্রথম র্দো-গ্রুব-ছেন রিন-পো-ছে () 'জিগ্স-মেদ-'ফ্রিন-লাস-'ওদ-জের () প্রভৃতি বিখ্যাত লামারা তার উল্লেখযোগ্য শিক্ষক ছিলেন।
র্গ্যাল-স্রাস-গ্ঝান-ফান-ম্থা'-য়াস-'ওদ-জের তার সময় প্রচলিত র্ন্যিং-মা ধর্মসম্প্রদায়ের সমস্ত গ্রন্থগুলি সম্পাদনার জন্য বিখ্যাত ছিলেন। ১৮৪২ খ্রিষ্টাব্দে একটি ভয়াবহ ভূমিকম্পে র্দ্জোগ্স-ছেন বৌদ্ধবিহার ক্ষতিগ্রস্ত হলে তিনি এই বিহারের সংস্কার সাধনের দায়িত্ব নেন। ১৮৪৮ খ্রিষ্টাব্দে তিনি এই বিহারে শ্রী সিংহ মহাবিদ্যালয় প্রতিষ্ঠা করেন এবং পরবর্তীকালে এই মহাবিদ্যালয়ের দ্বিতীয় প্রধানের দায়িত্ব পালন করেন। এই মহাবিদ্যালয়ের পরবর্তী প্রধানেরা তার অন্যতম শিষ্য ছিলেন। এছাড়াও তিনি র্দ্জোগ্স-ছেন বৌদ্ধবিহারের অষ্টম প্রধানের দায়িত্ব পালন করেন। তিনি গুহ্যগর্ভতন্ত্রের ওপর গ্সাং-স্ন্যিং-স্প্যি-দোন () নামক একটি গ্রন্থ রচনা করেন। তিনি পরবর্তীকালে দ্গে-মাং-স্কাম-ছুং () নামক স্থানে একটি মঠ স্থাপন করেন।
সেং-ফ্রুগ-পে-মা-ব্ক্রা-শিস

সেং-ফ্রুগ-পে-মা-ব্ক্রা-শিস () (জন্ম-১৭৯৮) তিব্বতী বৌদ্ধধর্মের র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের শ্রী সিংহ মহাবিদ্যালয়ের প্রথম প্রধান ছিলেন।
সেং-ফ্রুগ-পে-মা-ব্ক্রা-শিস ১৭৯৮ খ্রিষ্টাব্দে তিব্বতের খামস অঞ্চলের রুদাম উপত্যকার ত্শোং-দ্পোন () নামক স্থানে জন্মগ্রহণ করেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারে ঙ্গেস-দোন-ব্স্তান-'দ্জিন-ব্জাং-পো (), 'জিগ্স-মেদ-'ফ্রিন-লাস-'ওদ-জের (), 'জিগ্স-মেদ-র্গ্যাল-বা'ই-ম্যু-গু (), পে-মা-গ্সাং-স্ঙ্গাগ্স-ব্স্তান-'দ্জিন (), মি-'গ্যুর-নাম-ম্খা'ই-র্দো-র্জে () প্রভৃতি বিখ্যাত অবতারী লামাদের নিকট শিক্ষালাভ করেন। তিনি রিগ-'দ্জিন-ব্জাং-পো () নামক মিন্দ্রোলিং বৌদ্ধবিহারের তৎকালীন প্রধানের নিকট ভিক্ষুর শপথ লাভ করেন। ১৮৪৮ খ্রিষ্টাব্দে র্গ্যাল-স্রাস-গ্ঝান-ফান-ম্থা'-য়াস-'ওদ-জের () নামক বৌদ্ধ লামা র্দ্জোগ্স-ছেন বৌদ্ধবিহারে শ্রী সিংহ মহাবিদ্যালয় প্রতিষ্ঠা করলে তিনি এই মহাবিদ্যালয়ের প্রথম প্রধানের দায়িত্ব গ্রহণ করেন। এই মহাবিদ্যালয়ের পরবর্তী প্রধানেরা তার অন্যতম শিষ্য ছিলেন।
জগডুমুর

জগডুমুর বা যজ্ঞডুমুর (বৈজ্ঞানিক নাম: "Ficus racemosa" বা "Ficus glomerata") যা Moraceae পরিবারভুক্ত। এর আদি নিবাস ভারতীয় উপমহাদেশ, দক্ষিণ-পূর্ব এশিয়া, মালয়েশিয়া এবং অস্ট্রেলিয়া। এর ফল গাছের কান্ডে থোকায় থোকায় হয়। এটি প্রধানত বন্য পশু পাখির খাদ্য। উত্তর অস্ট্রেলিয়াতে এই গাছ প্রজাপতির খাদ্য হিসেবে লাগানো হয়। 
অথর্ববেদে, এই ডুমুর গাছ (সংস্কৃত: উমুম্বারা বা udumbara) সমৃদ্ধি অর্জন এবং শত্রুদের পরাজিত করার একটি উপায় হিসাবে বিশিষ্টতা দেওয়া হয়।
রাজবংশের রাজা হারিশচন্দ্রের বিবরণে এটি বর্ণনা করা হয়েছে যে, মুকুট এই ডুমুর গাছের একটি শাখা ছিল, যা স্বর্ণের একটি বৃত্তে স্থাপিত হয়েছিল।
সরকারী আয়ুর্বেদিক মহাবিদ্যালয়

সরকারী আয়ুর্বেদিক মহাবিদ্যালয় () হচ্ছে সমগ্র ভারতের উত্তর-পূর্বাঞ্চলের আয়ুর্বেদ চিকিৎসার একমাত্র শৈক্ষিক প্রতিষ্ঠান। ১৯৪৮ সনে মহাবিদ্যালয়টি স্থাপন করা হয়। এটি অসম অভিযান্ত্রিক মহাবিদ্যালয়ের পথে অবস্থিত। প্রথম অবস্থায় এটি গুয়াহাটি বিশ্ববিদ্যালয়ের সহিত সংযুক্ত ছিল। কিন্তু শ্রীমন্ত শংকরদেব ইউনিভারসিটি অফ হেল্থ সাইন্স প্রতিষ্ঠা হওয়ার পর মহাবিদ্যালয়টি এর অধীনে আসে।
সরকারী আয়ুর্বেদ মহাবিদ্যালয় ভারতের পরম্পরাগত ঔষধ আয়ুর্বেদের এক অগ্রনী শিক্ষা প্রতিষ্ঠান। লোকপ্রিয় গোপীনাথ বরদলৈ, লোকবন্ধু ভুবনেশ্বর বরুয়া ও ডঃ জগদীশ চন্দ্র ভট্টাচার্য মহাবিদ্যালয়টি প্রতিষ্ঠা করেন। ১৯৪৮ সনের ২০ ডিসেম্বর তারিখে সেই সময়ের অসমের মুখ্যমন্ত্রী একটি ভাড়া ঘরে মহাবিদ্যালয়টি উদ্বোধন করেন। প্রথম বছর অসম অভিযান্ত্রিক মহাবিদ্যালয়ের স্থানে ও ১৯৫৯ সনের জুলাই বর্তমান স্থানে স্থায়ীভাবে স্থানান্তর করা হয়। ভারত স্বাধীনতার পূর্বে লাহোর কংগ্রেশ অধিবেশনে ভারতীয় ঐতিহ্যের সহিত জড়িত বৈজ্ঞানিক প্রতিষ্ঠান স্থাপন ও ভারতীয় ঔষধ ব্যবস্থাকে জাতিষ্কর করে গড়ে তোলার জন্য ভারতের প্রতিটি রাজ্যে একটি করে আয়ুর্বেদিক প্রতিষ্ঠান স্থাপন করার সিদ্ধান্ত নেওয়া হয়। অসম আয়ুর্বেদিক মহাবিদ্যালয় এই সিদ্ধান্তের ফলাফল। 
এই প্রতিষ্ঠানের প্রধান লক্ষ হচ্ছেঃ
প্রথম অবস্থায় ১৯৭৩ সন পর্যন্ত সাড়ে চার বৎসরের ডিপ্লোমার সুবিধা ছিল। প্রতি বছর ২৫ জন শিক্ষার্থী ভর্ত্তী হওয়ার সুবিধা পেয়েছিল। অসম সরকার বোর্ড অফ আয়ুর্বেদ নামক একটি সমিতি গঠন করেন। এই সমিতি মহাবিদ্যালয়ের নীতি নিয়ম ও পরীক্ষার আয়োজন করে। তারপর ছাত্র, শিক্ষক, কর্মচারী ও জনসাধারনের দাবীতে স্নাতক পর্যায়ে শিক্ষাদানের ব্যবস্থা করা হয়। সাড়ে পাঁচ বৎসরের শিক্ষা দানের পূর্বে ১৯৭৪ সনের নভেম্বর মাসে গুয়াহাটি বিশ্ববিদ্যালয়ের অধীনে দুই বঃসরের শিক্ষা দানের ব্যবস্থা করা হয়।
ব্স্তান-পা'ই-ন্যি-মা

ব্স্তান-পা'ই-ন্যি-মা () (১৮৫৭-১৯২৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের দ্বিতীয় স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামা ছিলেন।
ব্স্তান-পা'ই-ন্যি-মা ১৮৫৭ খ্রিষ্টাব্দে তিব্বতের লাসা শহরে এক অভিজাত পরিবারে জন্মগ্রহণ করেন। মি-'গ্যুর-নাম-ম্খা'ই-র্দো-র্জে () নামক চতুর্থ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে র্গ্যাল-স্রাস-গ্ঝান-ফান-ম্থা'-য়াস-'ওদ-জের () নামক প্রথম স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামার পুনর্জন্ম রূপে চিহ্নিত করেন। তিনি দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (), পদ্মবজ্র প্রভৃতি বিখ্যাত লামাদের নিকট শিক্ষালাভ করেন। কুড়ি বছর বয়সে পদ্মবজ্র তাকে ভিক্ষুর শপথ প্রদান করেন।
গার-দ্বাং-লাস-রাব-গ্লিং-পা

গার-দ্বাং-লাস-রাব-গ্লিং-পা () (১৯৩০-১৯৫৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামা ছিলেন।
গার-দ্বাং-লাস-রাব-গ্লিং-পা ১৯৩০ খ্রিষ্টাব্দে তিব্বতের খাম্স অঞ্চলের স্দে-দ্গে রাজ্যে জন্মগ্রহণ করেন। তার পিতা স্ঙ্গো-খ্যো'ই-থুব-ব্স্তান () স্দে-দ্গে রাজ্যের রাজা ত্শে-দ্বাং-ব্দুদ-'দুলের () মন্ত্রী ও উপদেষ্টা ছিলেন। তার মাতার নাম ছিল ব্সোদ-নাম্স-ল্হা-মো ()। থুব-ব্স্তান-ছোস-ক্যি-র্দো-র্জে () নামক পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা তাকে ব্স্তান-পা'ই-ন্যি-মা () নামক দ্বিতীয় স্কু-শোগ্স-দ্গে-মাং-রিন-পো-ছে () উপাধিধারী বৌদ্ধ লামার পুনর্জন্ম রূপে চিহ্নিত করেন। ম্খান-পো-পে-মা-ছোস-দ্পাল (), ব্যা-ব্রাল-কুন-দ্গা'-দ্পাল-ল্দান (), আ-বু-ল্হা-র্গ্যাল-পে-মা-থেগ-ম্ছোগ-ব্লো-ল্দান (), থুব-ব্স্তান-'ওদ-গ্সাল-ব্স্তান-পা'ই-ন্যি-মা (), 'জিগ্স-মেদ-য়োন-তান-ম্গোন-পো (), গ্লিং-স্প্রুল-থুব-ব্স্তান-ফ্রিন-লাস-র্গ্যা-ম্ত্শো () প্রভৃতি বৌদ্ধ লামারা তার উল্লেখযোগ্য শিক্ষক ছিলেন। ১৯৫৯ খ্রিষ্টাব্দে চীনের সাম্যবাদী সরকার তিব্বত অধিকার করলে তিনি গ্রেপ্তার হন এবং কারাগারেই তার মৃত্যু হয়।
শাখ আলু

শাখ আলু (কেশর আলু, শাখালু, শাখা আলু, শাক আলু, শাকালু) এক প্রকার মূল জাতীয় সবজি। শাখ আলু গাছের বৈজ্ঞানিক নাম "Pachyrhizus tuberosus", যা 'Fabaceae' পরিবারভুক্ত। ইংরেজিতে একে Goitenyo, Goiteño, nupe, jacatupe বা Amazonian yam bean বলা হয়। এই গণভুক্ত ("Pachyrhizus") ৫ বা ৬টি প্রজাতি রয়েছে যার মধ্যে শাখ আলু প্রজাতিটি ("Pachyrhizus tuberosus") বাংলাদেশ ও ভারতে প্রচলিত। এটি চিরহরিৎ লতা জাতীয় লিগিউম উদ্ভিদ যা ৬ মিটার পর্যন্ত লম্বা হতে পারে। এর মূলের খোসা সাদাটে বাদামি, ভেতরটা সাদা, শালগমাকৃতির। একটি গাছে ২ বা ততোধিক আলু হয়। প্রতিটি আলু ১৫-২৫ সেমি লম্বা হয়। এই মূল বা আলু অত্যন্ত রসালো, কচকচে এবং মিষ্টি। খোসা ছাড়িয়ে এটি কাঁচা খাওয়া হয়। এর খোসা ছাড়ানো খুবই সহজ। এটি রান্না করেও খাওয়া যায়। শাখ আলুতে প্রচুর স্টার্চ ও প্রোটিন (৯%) থাকে। এই গাছে যে শিম হয় তা ৩২% প্রোটিন সমৃদ্ধ। শিমও খাওয়া যায়। এর পাতায় ২০-২৪% প্রোটিন থাকে এবং এই পাতা খাওয়া যায়।
এর আদি নিবাস দক্ষিণ আমেরিকা হলেও এটি পৃথিবীর বহু স্থানে জন্মায়। সাগর সমতল থেকে ৫০০ মিটার উচ্চতা পর্যন্ত এটি জন্মাতে সক্ষম। বালুময় সাগর তীর বা নদীর তীরে এটি ভাল জন্মে। এর ফুল সাদা এবং উভয়লিঙ্গিক। পোকা-মাকড়ের মাধ্যমে এর পরাগায়ণ ঘটে। এটি মাটিতে নাইট্রোজেন সংবন্ধন ঘটায়। একটু স্যাঁতসেতে বেলে এবং বেলে-দোআঁশ মাটি এর জন্য উপযুক্ত। এটি ছায়া এবং তুষার সহ্য করতে পারে না। একটু উঁচু বেড তৈরি করে এর চাষ করা উচিত। দক্ষিণ আমেরিকার আমাজন অঞ্চলে এটির চাষ করা হয়।
মালঞ্চ শাক

মালঞ্চ শাক, মলোচী শাক , সাঞ্চি শাক, সেঁচি শাক, বর্মা শাক, শান্তি শাক, শালিঞ্চে শাক, চিড়া শাক, ইছা শাক বা মলচা শাক এক প্রকার সপুষ্পক উদ্ভিদ। এর বৈজ্ঞানিক নাম "Alternanthera philoxeroides" যা Amaranthaceae পরিবারভুক্ত। ইংরেজিতে একে 'alligator weed' বলা হয়। এটি কাদা জলে জন্মে। এর আদি নিবাস দক্ষিণ আমেরিকা হলেও পৃথিবীর বিশাল অঞ্চল জুড়ে বিস্তার লাভ করেছে এবং আগাছা হিসেবে পরিচিতি লাভ করেছে।
Alternanthera philoxeroides বাস্তুতন্ত্রের একটি বড় হুমকি বলে মনে করা হয় যা প্রতিকূল প্রভাবের কারণে এটা জলজ এবং স্থল উভয় পরিবেশ থেকে হারিয়ে যাচ্ছে । পাশাপাশি নেতিবাচকভাবে ইকোসিস্টেম এবং সমাজ উভয়কে প্রভাবিত করে।
থুব-ব্স্তান-ছোস-ক্যি-র্দো-র্জে

থুব-ব্স্তান-ছোস-ক্যি-র্দো-র্জে () (১৮৭২-১৯৩৫) তিব্বতী বৌদ্ধধর্মের র্ন্যিং-মা ধর্মসম্প্রদায়ের পঞ্চম র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের নবম প্রধান ছিলেন।
থুব-ব্স্তান-ছোস-ক্যি-র্দো-র্জে ১৮৭২ খ্রিষ্টাব্দে তিব্বতের খাম্স অঞ্চলের চামদো নামক স্থানের নিকটে জন্মগ্রহণ করেন। তার পিতার নাম ছিল ম্গোন-পো-র্গ্যাল () এবং মাতার নাম ছিল ব্সোদ-নাম্স-গ্যাং-ম্ত্শো ()। জন্মের পর তার নাম রাখা হয় ব্ক্রা-শিস-ঙ্গো-ম্ত্শার ()। 'জাম-দ্ব্যাংস-ম্খ্যেন-ব্র্ত্সে'-দ্বাং-পো () নামক বিখ্যাত বৌদ্ধ সাধক তাকে মি-'গ্যুর-নাম-ম্খা'ই-র্দো-র্জে () নামক র্দ্জোগ্স-ছেন-গ্রুব-দ্বাং উপাধিধারী বৌদ্ধ লামার পুনর্জন্ম রূপে চিহ্নিত করে র্দ্জোগ্স-ছেন বৌদ্ধবিহার নিয়ে যান। 'জাম-দ্ব্যাংস-ম্খ্যেন-ব্র্ত্সে'-দ্বাং-পো (), দ্পাল-স্প্রুল-ও-র্গ্যান-'জিগ্স-মেদ-ছোস-ক্যি-দ্বাং-পো (), 'জু-মি-ফাম-র্গ্যা-ম্ত্শো (), পদ্মবজ্র, 'জিগ্স-মেদ-ছোস-দ্ব্যিংস-'ওদ-গ্সাল () প্রভৃতি বিখ্যাত লামারা তার উল্লেখযোগ্য শিক্ষক ছিলেন। থুব-ব্স্তান-ছোস-ক্যি-র্দো-র্জে র্দ্জোগ্স-ছেন বৌদ্ধবিহারকে উন্নত করার জন্য তারা সারা জীবন উত্সর্গ করেন। তিনি এই বিহারের শ্রী সিংহ মহাবিদ্যালয়কে তিব্বতের অন্যতম বিখ্যাত ধর্ম শিক্ষাপ্রতিষ্ঠানে পরিণত করেন।
ও-র্গ্যান-'জিগ্স-ব্রাল-ব্যাং-ছুব-র্দো-র্জে

ও-র্গ্যান-'জিগ্স-ব্রাল-ব্যাং-ছুব-র্দো-র্জে () (১৯৩৫-১৯৫৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের ষষ্ঠ র্দ্জোগ্স-ছেন-গ্রুব-দ্বাং উপাধিধারী বৌদ্ধ লামা ছিলেন। তিনি র্দ্জোগ্স-ছেন বৌদ্ধবিহার নামক র্ন্যিং-মা ধর্মসম্প্রদায়ের অন্যতম প্রধান বৌদ্ধবিহারের একাদশ প্রধান ছিলেন।
ও-র্গ্যান-'জিগ্স-ব্রাল-ব্যাং-ছুব-র্দো-র্জে ১৯৩৫ খ্রিষ্টাব্দে তিব্বতের লাসা শহরের অদূরে অবস্থিত দ্পাল-গ্যি-র্ত্সা-রি-ত্রা () নামক পবিত্র হ্রদের নিকটে জন্মগ্রহণ করেন। তার পিতা ঙ্গাগ-দ্বাং-নোর-বু () র্দ্জোগ্স-ছেন বৌদ্ধবিহারের শ্রী সিংহ মহাবিদ্যালয়ের পঁচিশতম প্রধান ছিলেন। তার মাতার নাম ছিল ত্শে-রিং-ছোস-গ্রোন ()। শ্রী সিংহ মহাবিদ্যালয়ের কুড়িতম প্রধান পে-মা-থেগ-ম্ছোগ-ব্লো-ল্দান (), একুশতম প্রধান 'জিগ্স-মেদ-ব্লো-গ্রোস (), তেইশতম প্রধান থুব-ব্স্তান-স্ন্যান-গ্রাগ্স (), সাতাশতম প্রধান য়োন-তান-ম্গোন-পো (), আঠাশতম প্রধান পে-মা-ত্শে-দ্বাং-র্গ্যা-ম্ত্শো (), সা-স্ক্যা ধর্মসসম্প্রদায়ের পণ্ডিত 'জাম-দ্ব্যাংস-ম্খ্যেন-ব্র্ত্সে-ছোস-ক্যি-ব্লো-গ্রোস () প্রভৃতি বৌদ্ধ ভিক্ষুরা তার উল্লেখযোগ্য শিক্ষক ছিলেন।
ও-র্গ্যান-'জিগ্স-ব্রাল-ব্যাং-ছুব-র্দো-র্জে ১৯৫১ খ্রিষ্টাব্দে র্দ্জোগ্স-ছেন বৌদ্ধবিহারের একাদশ প্রধানের দায়িত্ব গ্রহণ করেন। ১৯৫৪ খ্রিষ্টাব্দে গণচীনের সেনাবাহিনী খাম্স অঞ্চলে প্রবেশ করে তিব্বতকে চীনের অবিচ্ছেদ্য অঙ্গ হিসেবে দাবী করলে তিনি লাসা চলে যান। ১৯৫৫ খ্রিষ্টাব্দে তিনি খাম্স অঞ্চলে ফিরে এসে ভিক্ষুর শপথ গ্রহণ করেন। এইসময় তিনি চার বছর ধরে র্দ্জোগ্স-ছেন বৌদ্ধবিহারের ব্যাপক সংস্কার শুরু করেন। তিনি এই বিহারে একটি তিনতলা বাড়ির সমান উচু ধাতব বুদ্ধমূর্তি নির্মাণ করান।
১৯৫৮ খ্রিষ্টাব্দে গণচীনের সেনাবাহিনী র্দ্জোগ্স-ছেন বৌদ্ধবিহার অধিকার করে নেয় এবং ও-র্গ্যান-'জিগ্স-ব্রাল-ব্যাং-ছুব-র্দো-র্জে সহ বিহারের গুরুত্বপূর্ণ লামাদের বন্দী করে। চীনা সেনাবাহিনী ভিক্ষুদের বিবাহ করতে, বৃক্ষচ্ছেদন করতে, বুদ্ধ ও অন্যান্য মূর্তি ভেঙ্গে ফেলতে এবং প্রাচীন পুঁথি ও চিত্রকলা বিনষ্ট করতে বাধ্য করে। ২৫শে আগস্ট তারা ভিক্ষুদেরকে গুরুত্বপূর্ণ লামাদের সমালোচনা করার একটি সভা করার কথা ঘোষণা করে। এই সমস্ত ঘটনার পরিপ্রেক্ষিতে এই বিহারের ভিক্ষুরা চীনাদের বিরুদ্ধে লড়াই করার সিদ্ধান্ত নিয়ে তাদের ভিক্ষুর শপথ ত্যাগ করে অস্ত্রধারণ করেন। তারা চীনা সৈন্যদের তরোয়াল, ছুরি ও কুঠারের আঘাতে হত্যা করে বিহারের প্রধান লামাদেরকে উদ্ধার করেন। উদ্ধারের পর তারা বিহারে অগ্নিসংযোগ করলে বহু সৈন্য মারা যান। এই ঘটনায় প্রায় তিনশত চীনা সৈন্য ও পঞ্চাশজন ভিক্ষু নিহত হন। ও-র্গ্যান-'জিগ্স-ব্রাল-ব্যাং-ছুব-র্দো-র্জে একটি কুঠারের আঘাতে গুরুতর আহত হন এবং তিন দিন পরে স্থানীয় ওংপো বিহারে মৃত্যুবরণ করেন।
হোলোঙাপার গিবন অভয়ারণ্য

হোলোঙাপার গিবন অভয়ারণ্য (; ) ভারতের আসাম রাজ্যে অবস্থিত চিরসবুজ অরণ্যের একটি সংরক্ষীত বনাঞ্চল। ১৯৯৭ সালে অরণ্যটি অভয়ারণ্যের মর্যদা লাভ করে। ১৮৮১ সালে প্রতিষ্ঠিত এই অভয়ারন্যটির সীমানা পাটকাই পর্বতের পাদদেশ পর্যন্ত বিস্তৃত ছিল। পরবর্ত্তী সময়ে অরণ্যটির বহুঅংশ ছোট ছোট গ্রাম ও চা-বাগান দখল করে। ১৯ শতিকার প্রথম ভাগে অরণ্যের বিকাশের জন্য বৃক্ষ রোপণ করা হয় ফলে এখানে জৈববৈচিত্রের বৃদ্ধি পায়। হোলাঙাপার গিবন অভয়ারণ্যে ভারতের একমাত্র গিবন উল্লুক ও উত্তর-পূর্ব ভারতের একমাত্র নিশাচর প্রাইমেট বাংলা লজ্জাবতী বানর দেখা যায়। এখানে পাওয়া দীর্ঘ গাছের মধ্যে হোলং গাছ, মাঝারি গাছের মধ্যে নাহর ইত্যাদি প্রচুর পরিমাণে পাওয়া যায়। ছোট ছোট গুল্মজাতীয় গাছ দ্বারা অভয়ারণ্যটি আবৃত হয়ে আছে। কিন্তু গোপনে গাছ কাটা ও বসতি স্থাপন ইত্যাদি অরণ্যটির বিপদের অন্যতম কারণ হিসেবে বিবেচিত হয়েছে।
১৮৮১ সনে ৭ আগস্ট স্বীকৃতি প্রাপ্ত অসমের যোরহাট জেলার হোলাঙাপার সংরক্ষিত বনাঞ্চলের অংশ থেকে হোলাঙাপার অভয়ারণ্যের সৃষ্টি হয়েছে। এখানে প্রচুর পরিমাণে পাওয়া হোলং গাছ থেকে নামটির উৎপত্তি হয়েছে। পূর্বে এটি পাটকাই পর্বতমালার পাদদেশের অরণ্য হিসেবে গন্য করা হত। এখন অভয়ারণ্যটি ছোট ছোট গ্রাম ও চা বাগান দ্বারা আবৃত হলেও একসময় এটি নাগাল্যান্ডের অরণ্যের সহিত সংযুক্ত ছিল। সংরক্ষিত অঞ্চলটি ২০৬ হেক্টর জমিতে আরম্ভ করা হয়েছিল কিন্তু ১৮৯৬ সালে কিছু অংশ অসংরক্ষিত করার ফলে অঞ্চলটি আয়তনে কমে আসে। ১৮৮০ সন থেকে ১৯২০ সন পর্যন্ত চা-বাগান স্থাপন ও মাজুলী তথা এর নিকটবর্ত্তী অঞ্চল বন্যায় সর্বশ্রান্ত জনসাধারনকে পুনঃস্থাপন দেওয়ার ফলে অভয়ারণ্যটি খণ্ড বিখণ্ড হয়ে যায়। তারপর ক্রমান্বয়ে অরণ্যটি পর্বতের পাদদেশ থেকে পৃথক হয়ে পরে।
অঞ্চলটি বিভিন্ন চিরসবুজ গাছ ও বাঁশ গাছ দ্বারা পরিপূর্ণ। ১৯২৪ সনে অরণ্যটির বিকাশের জন্য বৃক্ষরোপন করা হয়। প্রাকৃতিক বৃক্ষরোপনের ফলে এখানে জৈববৈচিত্রের এক পরিপূর্ণ অরণ্যের সৃষ্টি করে। ১৯ শতিকায় এখানে আরও বনাঞ্চল সংযুক্ত হওয়ার ফলে ১৯৯৭ সনে এর আয়তন প্রায় ২০৯৮.৬২ হয়। তথাপিও অরণ্যটি পাঁচটি ভাগে বিভক্ত।
১৯৯৭ সনের ৩০ জুলাই তারিখে বিজ্ঞাপন নং FRS 37/97/31-এর মাধ্যমে যোরহাট জেলায় অভয়ারণ্য প্রতিষ্ঠা করে গিবন অভয়ারণ্য নাম দেওয়া হয়। এই বনাঞ্চলে ভারতের একমাত্র উল্লুক নামক গিবন প্রজাতির বানর দেখা যায়। উল্লুক প্রজাতির বানর অসমীয়া নাম হলৌ । এই গিবন প্রজাতির হলৌ বানর থকে হোলাঙাপার গিবন অভয়ারন্য নামের উৎপত্তি । বানরের নামে নামকরণ করা এটিই ভারতের একমাত্র অভয়ারণ্য। ২০০৪ সনে ২৫মে তারিখে অসম সরকার বিজ্ঞাপন নং FRP 37/97/20-এর মাধ্যমে এটি হোলাঙাপার গিবন অভয়ারণ্য নামে পুনঃনামকরণ করে। 
হোলাঙাপার গিবন অভয়ারণ্যটি অসমের সমতলীয় অর্ধ চিরসবুজ অরণ্য হিসেবে শ্রেণিবিভাজন করা হয়েছে। এখানে প্রতিবছর ২৪৯ সেঃমিঃ বৃষ্টিপাত হয়। সাগরপৃষ্ঠ থেকে ১০০-১২০ ফূট উচ্চতায় অবস্থিত। বনাঞ্চলটির দক্ষিণ-পূর্ব দিকতি উচু। উত্তর-পশ্চিম দিকের উচ্চতা ক্রমস হ্রাস পেয়ে আসছে। মধ্যদিয়ে বয়ে যাওয়া ভোগদৈ নদী অরণ্যে জলমগ্ন অঞ্চলের সৃষ্টি করেছে। অরণ্যের সিমানায় বিস্তৃত এই অংশে বিভিন্ন জলজ উদ্ভিদ দেখা যায়। এই জলমগ্ন অঞ্চল অরণ্যটিকে তিনতি খুদ্র শ্রেণীতে বিভক্ত করেছে।
জৈববৈচিত্রে ভরপুর এই অরণ্যে ভারতের একমাত্র গিবন হলৌ বান্দর ও উত্তর-পূর্ব ভারতের একমাত্র নিশাচর প্রাইমেট বাংলা লজ্জাবতী বানর দেখা যায়। এখানে পাওয়া আরেক শ্রেণীর প্রাইমেট হচ্ছে খাটোলেজি বানর (), আসামি বানর (), লাল বান্দর ইত্যাদি। অভয়ারন্যটিতে ভারতীয় বাঘ, ভারতীয় হাতি ও চিতাবাঘ, দেশি বুনো শুয়োর ও অনেক প্রজাতির স্তন্যপায়ী প্রাণী দেখা যায়। অভয়ারণ্যটিতে কমেও ২১৯ প্রজাতির পাখি ও কয়েক ধরনের সাপ দেখা যায়।
হেলেঞ্চা

হেলেঞ্চা, হিঞ্চা, হিঞ্চে, হিংচা, হাড়হাচ, হিলোচী, হেলচী, হিমলোচিকা (সংস্কৃত ভাষায়), তিতির ডগা, তিতির শাক, তিতির ডাটা, তিতা ডাটা এক প্রকার সপুষ্পক উদ্ভিদ। কোথাও হারহস, কোথাও হিংজা আবার কোথাও এলিচি শাক বলা হয়। এর বৈজ্ঞানিক নাম Enhydra fluctuans যা "Asteraceae" পরিবারভুক্ত। এর ইংরেজি নাম "Common Enhydra", "Buffalo spinach", "Helancha" ইত্যাদি। এটি কাদা জলে জন্মায়। এর বেশ কিছু ঔষধি গুণ রয়েছে। এটি দেখতে কিছুটা মালঞ্চ শাকের মত হলেও এর পাতার কিনারা খাঁজকাটা এবং স্বাদ খানিকটা তেত। এটি শাক ভাজা এবং ঝোল রান্না করে খাওয়া হয়। ডাল মিশিয়ে বড়া বানিয়েও এটি খাওয়া হয়।
ভারতের পূর্বাঞ্চলে ও বাংলাদেশের পুকুর বা এই জাতীয় জলাশয়ের অগভীর জলে বা জলাশয়ের ধারে আর্দ্র ভূমিতে জন্মে। এই গাছগুলো পানিতে ভেসে থাকে। এদের ফুলের রঙ সাদা। কাণ্ডের শীর্ষে গুচ্ছাকারে এর ফুল ফোটে। শীতকালে ফুল ও ফল হয়। বাংলাদেশে এই গাছের পাতা শাক হিসাবে খাওয়া হয়। এই কারণে বাংলাদেশ একে হিংচা শাক বা হেলেঞ্চা শাক বলে। হেলেঞ্চা বাংলাদেশের মানুষ সাধারণত আনাবাদি শাক হিসেবে খেয়ে থাকে। এটা তিতা-কষা স্বাদ যুক্ত।
ক্রান্তীয় অঞ্চলের জলাশয়, ডোবা, নর্দমা, পুকুরের ধারে, অগভীর জলে বা ভেজা মাটিতে জন্মায়। পুকুরে জন্মালে পুকুর ভরে যায় হেলেঞ্চায়। এর আদি নিবাস ভারতবর্ষ, বাংলাদেশ, ব্রাজিল, মায়ানমার, শ্রীলঙ্কা ইত্যাদি। একই ধরনের জলবায়ু আছে এমন অনেক দেশেই এটি দেখা যায়। হেলেঞ্চা গাছ ৩০-৬০ সেন্টিমিটার পর্যন্ত লম্বা হয়ে থাকে। এদের কান্ডে বহু শাখা থাকে। কান্ডের প্রতিটি গাঁট থেকে শিকড় বের হয়। এর পাতা ২.৫-৭.৫ সেন্টিমিটার লম্বা হয়। পত্রফলক বল্লমাকৃতির। পাতার কিনারা সূক্ষ্ম খাঁজকাটা। গাছের শীর্ষে শীতকালে ছোট সাদা গুচ্ছফুল ফোটে।
হেলেঞ্চাতে ২.৯ শতাংশ আমিষ, ০.২ শতাংশ চর্বি, ৫.৫ শতাংশ শর্করা, এবং ২.২ শতাংশ লবণ আছে। এছাড়া এতে ৬৩% ভিটামিন এ, ৭১% ভিটামিন সি এবং ৪১মি.গ্রা. সোডিয়াম, ৩৩০ মি.গ্রা. পটাশিয়াম আছে।
হেলেঞ্চা ভেষজ চিকিৎসায় কোষ্ঠকাঠিন্য, হাঁপানি, স্নায়ুরোগ, বাতের ব্যাথা, ঘামাচি, হাত-পা জ্বালা ইত্যাদিতে ব্যবহৃত হয়ে থাকে। আধুনিক বৈজ্ঞানিক গবেষণাতেও এর অনেক গুণ পাওয়া গেছে; যেমন- এন্টি অক্সিডেন্ট, জীবাণু নাশক, ব্যথা নাশক, ডায়ারিয়া হ্রাস, স্নায়ু উত্তেজনা প্রশমন ইত্যাদি। আয়ুর্বেদে হেলেঞ্চাকে রক্তশোধক, পিত্তনাশক, ক্ষুধাবর্ধক, ব্যথানাশক, জীবাণুনাশক ও জ্বরনাশক হিসেবে চিহ্নিত করা হয়েছে। কবিরাজরা চর্মরোগ নিরাময়ে এই শাক খাওয়ার পরামর্শ দেন। এই শাক নিয়মিত খেলে রক্তে হিমোগ্লোবিনের পরিমাণ বাড়ে। কোষ্ঠকাঠিন্য, হাঁপানি, ডায়রিয়া ও স্নায়ুরোগের ভেষজ চিকিৎসায় হেলেঞ্চা ব্যবহৃত হয়। দীর্ঘ জ্বরভোগের পর হেলেঞ্চা শাক দিয়ে মাছের ঝোল খেলে ক্ষুধা বাড়ে ও মুখে রুচি ফেরে। চর্ম রোগ, ঘামাচি, অরুচিতে, হাত-পায়ে জ্বলায়, ধবল, ব্রঙ্কাইটিস রোগেও হেলেঞ্চা বেশ উপকারী। হেলেঞ্চা শাকে যথেষ্ট এন্টি-অক্সিডেন্ট থাকায় এর ক্যানসার প্রতিরোধী ভূমিকা রয়েছে। মাথার যন্ত্রণায় মাথায় এই শাক বেটে লাগালে যন্ত্রণা কমে। স্নায়ুরোগের ভেষজ চিকিৎসায় হেলেঞ্চা  ব্যবহৃত হয়। হেলেঞ্চা শাক নিয়মিত খেলে ব্লাড সুগার কমে।
আব্দুল মজিদ (অভিনেতা)

আব্দুল মজিদ (; ) অসমের একজন প্রসিদ্ধ চলচ্চিত্র পরিচালক, প্রযোজক, নাট্যকার ও অভিনেতা। ১৯৫৮ সনে নিপ বরুয়া পরিচালিত রঙা পুলিশ নামক চলচ্চিত্রের মাধ্যমে তিনি অসমীয়া চলচ্চিত্র জগতে পদার্পণ করেন। তিনি মোট ৬টি অসমীয়া চলচ্চিত্র পরিচালনা করেছেন। অভিনেতা হিসেবে তিনি প্রধানত খলনায়কের অভিনয় করেছেন। তার পরিচালনায় মুক্তিপ্রাপ্ত চামেলী মেমসাব শ্রেষ্ঠ আঞ্চলিক চলচ্চিত্রের রাষ্ট্রীয় পুরস্কার লাভ করেছে। উক্ত চলচ্চিত্রে ডঃ ভূপেন হাজরিকা সঙ্গীত পরিচালনা করেন ও শ্রেষ্ঠ সঙ্গীত পরিচালকের পুরস্কার লাভ করেন।
আব্দুল মজিদ পরিচালিত ৬টি চলচ্চিত্রের নাম:।
ইত্যাদি
ইনসাইড ইসলাম

ইন্সাইড ইসলাম হল হিস্টোরি চ্যানেলের একটি প্রামাণ্য তথ্যচ্চিত্র, যেখানে ইসলাম ধর্মের ইতিহাস সম্পর্কে বলা হয়েছে। এতে ইসলাম ধর্মকে খ্রিষ্টধর্ম ও ইহুদীধর্মের সাথে সাদৃশ্যপূর্ণ একটি শান্তিপূর্ণ ধর্ম হিসেবে দেখানো হয়েছে এবং ইসলামভীতির কারণ হিসেবে চরমপন্থীদের কথা বলা হয়েছে, যারা ইসলামের দোহাই দিয়ে নিজেদের কর্মকাণ্ডকে বৈধ বলে বিশ্বাস করে। এরাই ইসলামপন্থী রাজনীতিকে চরমপন্থী হিসেবে সবার কাছে তুলে ধরে।
প্রামাণ্য চিত্রটিতে ইসলামের প্রধান নবী মোহাম্মদ এর সেই সময়ের কথা তুলে ধরা হয়েছে যখন এই একেশ্বরবাদী ধর্মবিশ্বাসকে প্রচার করতে গিয়ে তাকে নিজ সম্প্রদায়ের কাছ থেকে বহুমুখী বাধার সম্মুখীন হতে হয়েছিল। এছাড়া বিশ্বের মুসলিম সাম্রাজ্যসমূহ এবং আরব-ইসরাঈল দন্দ্বের কথাও এখানে উঠে এসেছে। ২০০২ সালে চলচ্চিত্রটি হিস্টরি চ্যানেলে প্রচার করা হয়। পরবর্তীতে যুক্তরাষ্ট্রের ওয়েলথ টিভিতেও প্রামাণ্যচিত্রটি প্রচারিত হয়।
কারিশমা কাপুর

কারিশমা কাপুর (; জন্ম: ২৫ জুন ১৯৭৪) অনানুষ্ঠানিকভাবে লোলো হিসেবে ডাকা হয়, একজন ভারতীয় চলচ্চিত্র অভিনেত্রী। কাপুর পরিবারের সদস্য হিসেবে তিনি অভিনেতা রণধীর কাপুর এবং ববিতার প্রথম কন্যা। কাপুর ১৯৯১ সালে, সতের বছর বয়সে অভিনয়ে আত্মপ্রকাশ ঘটান ভারত ভূষণের বিপরীতে "প্রেম কয়েদি" চলচ্চিত্রের মাধ্যমে। পরবর্তীকালে তিনি বিভিন্ন বাণিজ্যিকভাবে সফল চলচ্চিত্রে অভিনয় করেন, এর মধ্যে রয়েছে, "জিগর" (১৯৯২), "আনাড়ি" (১৯৯৩), "রাজা বাবু" (১৯৯৪), "সুহাগ" (১৯৯৪), "কুলি ন. ১", "গোপী কিষাণ" (১৯৯৪), "সাজান চালে শাশুড়াল" (১৯৯৬) এবং "জীত" (১৯৯৬)।
১৯৯৬ সালে, কাপুর তার সর্বাধিক বাণিজ্যিক সাফল্য "রাজা হিন্দুস্তানী" চলচ্চিত্রের জন্যে প্রথম শ্রেষ্ঠ অভিনেত্রীর ফিল্মফেয়ার পুরস্কার অর্জন করেন, এবং পরবর্তীতে "দিল তো পাগল হ্যায়" (১৯৯৭) রোমান্টিক নাট্য চলচ্চিত্রে অভিনয়ের জন্যে শ্রেষ্ঠ পার্শ্ব অভিনেত্রীর জন্য জাতীয় চলচ্চিত্র পুরস্কার অর্জন করেন। তিনি সমালোচকদের দ্বারা বহুল প্রশংসিত হন "ফিজা" (২০০০) চলচ্চিত্রে কেন্দ্রীয় চরিত্রে অভিনয়ের জন্যে এবং "জুবেইদা" (২০০১) চলচ্চিত্রের জন্যে শ্রেষ্ঠ অভিনেত্রী এবং শ্রেষ্ঠ অভিনেত্রী (সমালোচক) ফিল্মফেয়ার পুরস্কার অর্জন করেন। ফলে, কাপুর হিন্দি চলচ্চিত্রের একজন নেতৃস্থানীয় অভিনেত্রী হিসেবে নিজেকে প্রতিষ্ঠিত করেছেন। তাকে বলিউডের সবচেয়ে সুন্দর নারী এবং যৌন আবেদনের প্রতীক হিসেবেও বিবেচনা করা হয়।
কারিশমা ১৯৭৪ সালের ২৫শে জুন মুম্বই শহরে জন্মগ্রহণ করেন। তার পিতা অভিনেতা রণধীর কাপুর ও মাতা অভিনেত্রী ববিতা শিবদাসানি। তার ছোট বোন কারিনা কাপুরও একজন অভিনেত্রী। তার পিতামহ ছিলেন অভিনেতা ও চলচ্চিত্র নির্মাতা রাজ কাপুর, অন্যদিকে তার মাতামহ ছিলেন অভিনেতা হরি শিবদাসানি। তার প্র-পিতামহ ছিলেন অভিনেতা পৃথ্বীরাজ। অভিনেতা ঋষি কাপুর ও রাজীব কাপুর তার কাকা এবং অভিনেত্রী নীতু সিং ও উদ্যোক্তা রিতু নন্দা তার কাকী। তার কাকাতো ভাই অভিনেতা রণবীর কাপুর, আরমান জৈন ও আদর জৈন এবং ব্যবসায়ী নিখিল নন্দ। অভিনেতা শাম্মী কাপুর ও শশী কাপুর তার পিতামহের ভাই এবং অভিনেত্রী সাধনা শিবদাসানি তার মায়ের পিসি। বাড়িতে তাকে অনানুষ্ঠানিকভাবে "লোলো" নামে ডাকা হয়। কারিশমার মতে, "লোলো নামটি তার মায়ের পছন্দের ইতালীয় অভিনেত্রী জিনা লোল্লোব্রিজিদার নাম থেকে নেওয়া হয়েছে। তার পিতামহ ও মাতামহ উভয়ই পেশওয়ার, ল্যায়ল্লপুর ও করাচি থেকে আগত, যারা ভারত বিভাগের পর চলচ্চিত্র কর্মজীবনের লক্ষ্যে বোম্বেতে আসেন। কাপুর তার পিতার দিক থেকে হিন্দু পাঞ্জাবি বংশোদ্ভূত এবং মাতার দিক থেকে সিন্ধি ও ব্রিটিশ বংশোদ্ভূত। তিনি মাত্র পঞ্চম শ্রেণি পর্যন্ত পড়াশোনা করেছেন।
কারিশমা একটি জাতীয় চলচ্চিত্র পুরস্কার, চারটি ফিল্মফেয়ার পুরস্কার, একটি আইফা পুরস্কার এবং একটি জি সিনে পুরস্কার অর্জন করেছেন।
চেতনা দাস

চেতনা দাস () অসমের একজন প্রসিদ্ধ অভিনেত্রী। ১৯৭০-১৯৮০ সময়ে তিনি অসমের জনপ্রিয় অভিনেত্রী ছিলেন।
১৯৫৪ সনের ৪ নভেম্বরে পূর্বের অসম বর্তমান মেঘালয় জেলার শিলং-এ চেতনা দাসের জন্ম হয়। তাঁর পিতার নাম গিরিন্দ্র কুমার তালুকদার। তিনি তেজপুরের দরং মহাবিদ্যালয় থেকে স্নাতক ডিগ্রী লাভ করেন। 
চেতনা দাসের নির্দেশিত নাটক
হিন্দী ধারাবাহিক কামরুপ কি কাহিনীতে অভিয়ন করেছেন।
অসমীয়া সাংস্কৃতিতে অবদান থাকার জন্য ডঃ আম্বেদকর পুরস্কার লাভ । 
অসমীয়া হিয়া দিয়া নিয়া চলচ্চিত্র মুনলাইট মিডিয়া স্পেডিয়াল পুরস্কার লাভ করেন।
চেতনা দাস অনেক কয়েকটি সাংস্কৃতিক কেন্দ্রের সহিত জড়িত ছিলেন। সাংস্কৃতিক কেন্দ্রসমূহের নাম:
মিষ্টিকুমড়া

মিষ্টিকুমড়া (বৈজ্ঞানিক নাম "Cucurbita moschata") যা "Cucurbitaceae" পরিবারভুক্ত। এটি এক প্রকার ফল জাতীয় সবজি। এটি মিষ্টি লাউ নামেও পরিচিত। মিষ্টিকুমড়া গাছের উৎপত্তিস্থল মধ্য আমেরিকা কিংবা দক্ষিণ আমেরিকার উত্তরাংশ। "Cucurbita moschata" ছাড়াও আরো কয়েক প্রজাতির মিষ্টিকুমড়া রয়েছে; যেমন- "Cucurbita mixta, C. pepo, C. maxima, C. alba, C. moschata" এবং এদের নানান প্রকরণ ও শংকর। এর মধ্যে "C. moschata" বাংলাদেশে সবচেয়ে বেশি দেখা যায়।
মিষ্টিকুমড়ার আকার পেটমোটা গোল এবং পাকা অবস্থায় এর ভিতরের অংশ উজ্জ্বল কমলা বর্ণের হয়ে থাকে। এতে ভিটামিন এ এবং বিটা ক্যারোটিন আছে। এটি প্রধানত তরকারি রান্না করে খাওয়া হয়। এটি খেতে একটু মিষ্টি স্বাদযুক্ত।
শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার

শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার হল ভারতের চলচ্চিত্রের জন্য ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯১ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। পূর্বে এই পুরস্কার ফিল্মফেয়ার শ্রেষ্ঠ অভিনয় সমালোচক পুরস্কার হিসেবে অভিনেতা বা অভিনেত্রীদের দেওয়া হত। পরে ১৯৯৮ সাল থেকে এই পুরস্কারকে অভিনেতা ও অভিনেত্রীদের জন্য আলাদা দুটি পুরস্কার প্রদান শুরু করে।
ক্লোরোফিল

ক্লোরোফিল বা পত্রহরিৎ হচ্ছে একধরনের সবুজ রঞ্জক পদার্থ যা সায়ানোব্যাকটেরিয়ায় এবং উদ্ভিদ ও শৈবালের ক্লোরোপ্লাস্টে পাওয়া যায়। ক্লোরোফিল শব্দটি গ্রিক শব্দ থেকে নেয়া হয়েছে, χλωρός, chloros ("সবুজ") and φύλλον, phyllon ("পাতা"), তাই ক্লোরোফিলের শব্দগত অর্থ সবুজ পাতা। ক্লোরোফিল একটি অতি প্রয়োজনীয় জৈব অণু যা সালোকসংশ্লেষণ প্রক্রিয়ায় গুরুত্বপূর্ণ ভূমিকা পালন করে এবং উদ্ভিদকে সূর্যালোক থেকে শক্তি সংগ্রহে সাহায্য করে। ক্লোরোফিল তড়িৎচুম্বকীয় বর্ণালীর নীল ও লাল অংশ থেকে অধিক আলো শোষণ করে। ১৮১৭ সালে জোসেফ নিয়েনাইমে কাভেন্তো এবং পিয়েরে জোসেফ পেল্লেতিয়ের (Pelletier) সর্বপ্রথম ক্লোরোফিল আবিষ্কার করেন।
প্রধানত পাতার মেসোফিল কলার কোষে ক্লোরোপ্লাস্ট নামে একধরনের অঙ্গাণু থাকে। ক্লোরোপ্লাস্টের থাইলাকয়েড পর্দার মধ্যে ক্লোরোফিল থাকে। পূর্বের কোয়ান্টোজোম মতবাদ এখন বিজ্ঞানীরা বর্জন করেছেন।
ক্লোরোফিল অণুর গঠন অনুসারে ক্লোরোফিল পাঁচ প্রকারের হয়, যথা: ক্লোরোফিল-a, ক্লোরোফিল-b, ক্লোরোফিল-c, ক্লোরোফিল-c, ক্লোরোফিল-d, 
ক্লোরোফিল-e ও ক্লোরোফিল-f। উন্নত সবুজ উদ্ভিদ ও সবুজ শৈবালে ক্লোরোফিল-a ও ক্লোরোফিল-b, সামুদ্রিক শৈবালে ক্লোরোফিল-c ও ক্লোরোফিল-c, সায়ানোব্যাক্টেরিয়াতে ক্লোরোফিল-d ও ক্লোরোফিল-f থাকে। এছাড়া সাহায্যকারী রঞ্জক পদার্থ হিসাবে ফাইকোসায়ানিন, ফাইকোএরিথ্রিন পাওয়া যায়, ব্যাক্টেরিয়াতে উপস্থিত ক্লোরোফিলকে ব্যাক্টেরিও-ক্লোরোফিল বলে।
রাসায়নিক গঠন অনুসারে ক্লোরোফিল কার্বন (C), হাইড্রোজেন (H), অক্সিজেন (O), নাইট্রোজেন (N) ও ম্যাগনেসিয়াম (Mg) লোহা (Fe) নিয়ে গঠিত। এগুলোর অভাব দেখা দিলে ক্লোরোফিলের সংশ্লেষণ 
ব্যাহত হয়ে পড়ে। ক্লোরোফিলের রাসায়নিক গঠনে দেখা যায় এটি পরফাইরিন (porphyrin) যৌগ। এই পরফাইরিন চারটি পাইরল (pyrrole) বলয় বৃত্তাকারে পরস্পর যুক্ত হয়। কেন্দ্রে একটি ম্যাগনেসিয়াম (Mg) আয়ন থাকে। একটি ফাইটল জাতীয় শৃঙ্খল চতুর্থ পাইরল বলয়ের সঙ্গে যুক্ত থাকে। ক্লোরোফিল-a তে দ্বিতীয় পাইরল বলয়ে মিথাইল ( -CH ) গ্রুপ থাকে এবং ক্লোরোফিল-b তে ওই স্থানে অ্যালডিহাইড গ্ৰুপ ( -CHO) থাকে। বর্ণালিবীক্ষণ যন্ত্রের সাহায্যে দেখা যায়, আলোকের সাতটি বর্ণের মধ্যে ক্লোরোফিল-a এবং ক্লোরোফিল-b, নীল, বেগুনি এবং লাল অংশগুলি বেশি মাত্রায় শোষণ করে। আলোকের সবুজ অংশ শোষিত হয় না। ক্লোরোফিল রঞ্জক বর্ণালীর লাল এবং নীল অংশ বেশি শোষণ করে বলে এই দুই অংশকে ক্লোরোফিল রঞ্জকের শোষণ বর্ণালী বলে। এথেকে বোঝা যায় যে সালোকসংশ্লেষে ক্লোরোফিল প্রধান রঞ্জক হিসাবে কাজ করে । ক্লোরোফিল-a অণু 410 nm এবং 660 nm তরঙ্গদৈর্ঘ্যযুক্ত আলো এবং ক্লোরোফিল-b অণু 452 nm এবং 642 nm তরঙ্গদৈর্ঘ্যের আলো শোষণ করতে পারে। ক্লোরোফিল-b থেকে ক্লোরোফিল-a বেশি আলো শোষণ করে । আবার ক্লোরোফিল-b এর নীল আলো শোষণ করার ক্ষমতা ক্লোরোফিল-a থেকে বেশি।
সব্যসাচী পণ্ডা

সব্যসাচী পণ্ডা, () হচ্ছেন ভারতের একজন নকশালবাদী-মাওবাদী নেতা। তিনি তার অপরাধমূলক কর্মকাণ্ডের জন্য ভারতের বিভিন্ন রাজ্য পুলিশের দ্বারা খোঁজে ছিলেন। তিনি ইতালির দুই পর্যটক অপহরণের পরিকল্পনার জন্য অভিযুক্ত ছিলেন, এবং ২০১২ সাল থেকে আন্তর্জাতিক খবরে আসেন।
সব্যসাচী পণ্ডা সিপিআই(এম) নেতা রমেশ পণ্ডা, যিনি তিনবারের এমএলএ এবং একজন ভারতীয় স্বাধীনতা সংগ্রামীর সন্তান ছিলেন। তিনি পুরীর সামান্ত চন্দ্র শেখর সরকারি কলেজ থেকে অঙ্কে গ্রাজুয়েট ছিলেন। নিমাপাড়ার শুভশ্রী বা মিলি পণ্ডার সাথে তার বিয়ে হয়। ১৯৯৫ সালে রায়গড়া ও গজপতি জেলায় তৈরি হয় চাষী মুলিয়া সমিতি ও কুই লয়েঙ্গা সঙ্ঘ এবং এই দুই সংগঠনের প্রধান ব্যক্তি ছিলেন তিনি। উড়িষ্যার ঐসব অঞ্চলে মাওবাদী বিস্তৃতি ছড়াতে এই সংগঠনগুলিই ছিল প্রধান ভিত্তি।
তিনি এছাড়াও ৫০টির অধিক অপরাধমূলক মামলায় যুক্ত থাকার অভিযোগে অভিযুক্ত ছিলেন, যার ভেতর ২০০৮ সালে স্বামী লক্ষণানন্দ সরস্বতী এবং তার চার সহযোগীকে কন্দরমলে হত্যার অভিযোগও ছিল। ঐ এলাকায় সেই ঘটনায় সাম্প্রদায়িক দাঙ্গা ছড়িয়ে পড়ে। দলবিরোধী কার্যকলাপের জন্য তিনি সিপিআই মাওবাদী থেকে বহিষ্কৃত হন। বহিষ্কারের পর সিপিআই (মার্কসবাদী-লেনিনবাদী-মাওবাদী) নামে একটি আলাদা পার্টি গঠন করেন। ১৮ জুলাই, ২০১৪তে তিনি উড়িষ্যার গঞ্জাম জেলা থেকে গ্রেপ্তার হন।
১৮ জুলাই, ২০১৪ তারিখে তিনি উড়িষ্যার গঞ্জাম জেলার ব্রহ্মপুর থেকে উড়িষ্যা পুলিশের গোয়েন্দা সংস্থা দ্বারা গ্রেপ্তার হন। সব্যসাচী পণ্ডার মাথার দাম ৫ লক্ষ টাকা ঘোষণা করা ছিল।
জেরিফা ওয়াহিদ

জেরিফা ওয়াহিদ (; ) অসমের একজন প্রসিদ্ধ অভিনেত্রী।
জেরিফা ওয়াহিদ গুয়াহাটি বিশ্ববিদ্যালয় থেকে ইতিহাস বিষয়ে শীর্ষস্থানে স্নাতক ডিগ্রী লাভ করেন। একই বিষয়ে তিনি দিল্লী বিশ্ববিদ্যালয় থেকে স্নাতকোত্তর ডিগ্রী লাভ করেন। এছাড়া তিনি আইন বিষয়ে স্নাতক ডিগ্রীধারী।
১৯৮৯ সনে অভিমান চলচ্চিত্রে একটি শিশুর অভিনয় করে চলচ্চিত্র জগতে প্রবেশ করেন।
’জিগ্স-মেদ-গ্লিং-পা

'জিগ্স-মেদ-গ্লিং-পা () (১৭২৯-১৭৯৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের একজন বিখ্যাত বৌদ্ধ ভিক্ষু ছিলেন।
'জিগ্স-মেদ-গ্লিং-পা ১৭২৯ খ্রিষ্টাব্দে তিব্বতের ইয়ার্লুং উপত্যকায় জন্মগ্রহণ করেন। ছয় বছর বয়সে তাকে দ্পাল-রি-'ওদ-গ্সাল-থেগ-ছেন-গ্লিং () নামক র্ন্যিং-মা ধর্মসম্প্রদায়ের একটি বৌদ্ধবিহারে নিয়ে যাওয়া হয়। এই সময় ঙ্গাগ-দ্বাং-ব্লো-ব্জাং-পে-মা (), গ্নাস-গসার-বা-ঙ্গাগ-দ্বাং-কুন-দ্গা'-লেগস-পা'ই-'ব্যুং-গ্নাস (), থুগ্স-ম্ছোগ-র্দো-র্জে (), ব্স্তান-'দ্জিন-য়ে-শেস-ল্হুন-গ্রুব (), থাং-'ব্রোগ-পা-পে-মা-ম্ছোগ-গ্রুব () প্রভৃতি বৌদ্ধ ভিক্ষুরা তার উল্লেখযোগ্য শিক্ষক ছিলেন। আটাশ বছর বয়স হলে তিনি বেশ কয়েক বছরের জন্য একাকী সাধনায় লিপ্ত হন। ১৭৬২ খ্রিষ্টাব্দে তিনি ত্শে-রিং-ল্জোংস () নামক একটি আশ্রম স্থাপন করে ক্লোং-ছেন-রাব-'ব্যাম্স-পা-দ্রি-মেদ-'ওদ-জের () প্রবর্তিত ক্লোং-ছেন-স্ন্যিং-থিগ () তত্ত্ব সম্বন্ধে শিক্ষাদান করেন। এই সময় তিনি তিব্বতের বেশ কিছু প্রভাবশালী অভিজাত পরিবারের পৃষ্ঠপোষকতা লাভ করেন।
'জিগ্স-মেদ-গ্লিং-পা তার জীবনকালে ভিক্ষুর শপথ গ্রহণ করেননি। একজন বৌদ্ধ তান্ত্রিক হয়েও তিনি বেশ কিছু নারীসঙ্গ করেছিলেন, যাদের মধ্যে গ্ত্সাং-ত্গ্যাং-রু-দ্পাল-স্দিং () নামক এক ভিক্ষুণী এবং গ্যুং-দ্রুং-'খ্যিল-বা () নামক একজন অভিজাত পরিবারের মহিলার নাম পাওয়া যায়। তিনি ন্যিন-ছে-'ওদ-জের
() নামক তার পুত্রকে সর্বসমক্ষে স্বীকার করেননি, কিন্তু তার ব্যক্তিগত প্রভাব প্রতিপত্তির ফলে ১৭৯৭ খ্রিষ্টাব্দে ন্যিন-ছে-'ওদ-জের একজন অবতারী লামা হিসেবে স্বীকৃতি পেয়ে যান।
'জিগ্স-মেদ-গ্লিং-পার নিকট বহু বৌদ্ধ ভিক্ষু শিখালাভ করেন, যারা পরবর্তীকালে তিব্বতের বিভিন্ন স্থানে প্রভাব প্রতিপত্তি বিস্তার করতে সক্ষম হয়েছিলেন। এঁদের মধ্যে 'জিগ্স-মেদ-'ফ্রিন-লাস-'ওদ-জের () নামক প্রথম র্দো-গ্রুব-ছেন রিন-পো-ছে (), 'জিগ্স-মেদ-র্গ্যাল-বা'ই-ম্যু-গু (), নাম-ম্খা'-ত্শে-দ্বাং-ম্ছোগ-গ্রুব (), 'গ্যুর-মেদ-ত্শে-দ্বাং-ম্ছোগ-গ্রুব () প্রভৃতি বিখ্যাত বৌদ্ধ লামারা উল্লেখযোগ্য ছিলেন। ১৭৮৮ খ্রিষ্টাব্দে স্দে-দ্গে রাজ্যের রাজা সা-দ্বাং-কুন-গ্রুব-ব্দে-দ্গা'-ব্জাং-পো () এবং রাণী ত্শে-দ্বাং-ল্হা-মো () তার নিকট ধর্মশিক্ষালাভ করেন। ত্শে-দ্বাং-ল্হা-মোর সঙ্গে তার সুসম্পর্কের কারণে তার শিষ্য 'জিগ্স-মেদ-'ফ্রিন-লাস-'ওদ-জের স্দে-দ্গে রাজ্যের অভ্যন্তরীণ রাজনীতিতে প্রভাবশালী ভূমিকা পালন করেন।
১৭৯৪ তকে ১৭৯৮ খ্রিষ্টাব্দের মধ্যে ত্শে-দ্বাং-ল্হা-মোর পৃষ্ঠপোষকতায় 'জিগ্স-মেদ-গ্লিং-পা আঠাশ খণ্ডে সংকলিত সমস্ত র্ন্যিং-মা তন্ত্র সংবলিত র্ন্যিং-মা-র্গ্যুদ-'বুম () গ্রন্থটিকে প্রকাশনার ব্যবস্থা করেন। তিনি তার নয় খণ্ডের আত্মজীবনী রচনার জন্যও বিখ্যাত হন যেখানে তিনি তিব্বতী বৌদ্ধ ভিক্ষুদের সঙ্গে রাজনৈতিক ব্যক্তিত্বদের মধ্যেকার সম্পর্ক নিয়ে সুচারুরূপে আলোচনা করেছেন।
তপন দাস

তপন দাস (; ) অসমের একজন প্রসিদ্ধ মঞ্চ ও চকচ্চিত্র অভিনেতা, নাটক পরিচালক, আবৃত্তিকার ও গল্পলেখক।
১৯৬২ সনের ১১ জানুয়ারি তারিখে তপন দাসের জন্ম হয়।
উচ্চ বিদ্যালয়ে অধ্যয়ন করার সময় তপন দাস মঞ্চ জগতের অভিনয়ের সহিত জড়িত হন। গুয়াহাটির মঞ্চে অভিনয় করে জনপ্রিয় হওয়া তপন দাস প্রথম চলচ্চিত্রে অভিনয় করেন পুলক গগৈ পরিচালিত সেন্দুর নামক চলচ্চিত্রে। বর্তমান সময়ে তিনি কমেও ২০টি চলচ্চিত্রে অভিনয় করেছেন।
অসমের ভ্রাম্যমাণ থিয়েটার বরদৈচিলা, শকুন্তলা, কহিনুর ইত্যাদিতে তিনি অভিনয় করেছেন। ভ্রাম্যমাণ থিয়েটারে অভিনয় করা ছাড়াও তিনি নাটক পরিচালনা করেছেন। ২০১১ বর্ষে তিনি রাজতিলক থিয়েটারে অভিনয় করেন। তিনি অসমীয়া কাগজ বিস্ময়-এ ছোট গল্প লেখেছেন। তপন দাস আবৃত্তিকার রুপে সুখ্যাত। তিনি আবৃত্তি করা নীলিম কুমারের কবিতা এক সময়ে যথেষ্ট জনপ্রিয়তা অর্জন করেছিল।
সেনাপল্লী হাই স্কুল, ঢাকা

'সেনা পল্লী হাই স্কুল,ঢাকা
প্রতিষ্ঠিত: ১৯৮২
অবস্থিত: মিরপুর ১৪, ঢাকা, বাংলাদেশ.
ঢাকা ক্যান্টনমেন্ট এর অন্যতম একটি বিদ্যালয় এটি। 
প্রতিরক্ষা মন্ত্রণালয় দ্বারা নিয়ন্ত্রিত একটি বিদ্যালয়। 
সেনা পল্লী হাই স্কুল 1982 সালে খালেদা ম্যাডাম দ্বারা প্রতিষ্ঠিত হয়েছিল তিনি সেনা পল্লী উচ্চ বিদ্যালয় প্রথম প্রধান শিক্ষিকা ছিল । সেই সময় সেনা পল্লী উচ্চ বিদ্যালয়, ঢাকা ক্যান্টনমেন্ট এর সেরা প্রতিষ্ঠান এক হয়ে ওঠে.এই স্কুল থেকে প্রথম ১৯৮৬ সালে এসএসসি পরীক্ষায় অংশগ্রহণ করে। 
এই স্কুলে প্রভাতি ও দ্বিবা এই ২টি শাখায় শিক্ষা কার্যক্রম পরিচালিত হয় । সকাল শাখায় ৭.৩০থেকে ১২.০০পর্যন্ত বালিকাদের ,এবং দুপুর ১২.৩০থেকে বিকাল ৫টা পর্যন্ত বালক শাখার শিক্ষা কার্যক্রম পরিচালিত হয়। এই স্কুলে পদারথ,রসায়ন,জীববিজ্ঞান এবং কম্পিটার এর আলাদা আলাদা ল্যাব রয়েছে। এছাড়াও রয়েছে সমৃদ্ধ গ্রন্থাগার। অভিজ্ঞ শিক্ষক-শিক্ষিকাদের দ্বারা বিদ্যালয়ের শিক্ষা কার্যক্রম পরিচালিত হয়। এছাড়াও পড়ালেখার পাশাপাশি সহশিক্ষা মূল্যকক কার্যক্রম পরিচালিত হয়।
বিলাতি তুলসী

বিলাতি তুলসী (বৈজ্ঞানিক নাম: "Hyptis suaveolens") হলো এক প্রকার গুল্ম জাতীয় সপুষ্পক উদ্ভিদ। একে “গাঞ্জা তুলসী” ইত্যাদি নামেও ডাকা হয়। এই প্রজাতি ল্যামিয়াসি পরিবারভুক্ত। ইংরেজিতে একে গাঞ্জা তুলসী, আমেরিকান মিন্ট, পিগনাট, স্টিংকিং রজার, বুনো স্পাইকনার্ড, ডার্প টিউলাস বা চ্যান ইত্যাদি নামেও ডাকা হয়। এর আদি নিবাস মধ্য ও দক্ষিণ আমেরিকার ক্রান্তীয় অঞ্চল। এটি সাধারণত লম্বা হয়; কখনো কখনো এটি পর্যন্ত লম্বা হতে পারে। এর কাণ্ড রোমশ এবং প্রস্থচ্ছেদ বর্গাকার। এর পাতা দ্বি-পার্শ্বীয়, লম্বা, কিনারা অগভীর খাঁজকাটা। পাতা থেঁতলানো হলে তীব্র গন্ধ বের হয়। এর ফুল গুচ্ছাকার, রং বেগুনি বা গোলাপি।
বিলাতি তুলসী কীটনাশক হিসেবে ব্যবহার করা যায়।
বিলাতি তুলসীর বীজ পানিতে ভিজিয়ে রেখে শরবত তৈরি করে খাওয়া হয়। এতে লেবুর রস ও চিনি মিশিয়ে স্বাদ বাড়ানো যেতে পারে। ভেষজ চিকিৎসায় এটি ডায়ারিয়া রোগ নিরাময়ে ব্যবহৃত হয়। এটি রক্তবর্ধক, রক্ত পরিষ্কার ও শরীরের শক্তিবর্ধকের কাজ করে।
বিলাতি তুলসী গাছের বিভিন্ন অংশে বিটা-ক্যারিয়োফাইলিন, সাইনিয়ল, টার্পিনল, আলফা-বার্গামোটিন, সাবিনিন, মেন্থল, এল-সাবিনিন, ডি-লিমোনিম ও আজুলেনিক সেসকুইটার্পিন নামক রাসায়নিক উপাদান পাওয়া যায়। বিলাতি তুলসী গাছ পেটের ব্যথায় কার্মিনেটিভ হিসেবে ব্যবহৃত হয়। এর পাতার রস ক্যান্সার, টিউমার, রিউমেটিসমে ব্যবহৃত হয়।
আইস বাকেট চ্যালেঞ্জ

আইস বাকেট চ্যালেঞ্জ (; এএলএস আইস বাকেট চ্যালেঞ্জ নামেও পরিচিত) অ্যামায়োট্রফিক ল্যাটেরাল স্ক্লেরসিস (ALS) রোগের সচেতনতা বাড়ানো এবং গবেষণায় অনুদানে উত্সাহিত করার জন্য মাথায় এক বালটি বরফ পানি ঢালার একটি কার্যকলাপ। ২০১৪'র মাঝামাঝি সময়ে এটি সামাজিক মিডিয়ার মাধ্যমে সংক্রামণ রুপে ছড়িয়ে পড়ে। যুক্তরাজ্যে, লোকজন মোটর নিউরন ডিজিজ এসোসিয়েশন জন্য এই চ্যালেঞ্জে অংশগ্রহণ করে।
এই চ্যালেঞ্জে অংশগ্রহণকারীরা এক বালতি বরফ পানি মাথায় ঢালেন ও এর ভিডিও করেন এবং অন্যদের একই কাজ করতে চ্যালেঞ্জ জানায়। এর একটি সাধারণ শর্ত হচ্ছে যাজে চ্যালেঞ্জ জানানো হয়ে তাকে এটি ২৪ ঘণ্টার মধ্যে করতে হবে অথবা না করার পরিণাম বা শাস্তি হিসাবে দাতব্য প্রতিষ্ঠানকে আর্থিক অনুদান দিতে হবে।
দাতব্য প্রতিষ্ঠানের জন্য অর্থ সংগ্রহ করার জন্য এক বালতি ঠান্ডা পানি মাথায় ডাম্পিং করার ধারণা উদ্ভব অস্পষ্ট এবং একাধিক উত্সকে এর জন্য দায়ী করা হয়। ২০১৩'র মাঝামাঝি থেকে ২০১৪'র শুরু দিকে এই অজানা উৎপত্তির যাকে প্রায়ই "কোল্ড ওয়াটার চ্যালেঞ্জ" বলা হত যা উত্তর মার্কিন যুক্তরাষ্ট্রের এলাকায় সামাজিক মিডিয়ার মাধ্যমে জনপ্রিয় হয়ে ওঠে। এই কাজ সাধারণত ক্যান্সার গবেষণার হয় অর্থ দান করা অথবা ঠান্ডা জলের মধ্যে ঝাঁপ দেওয়ার মত বিকল্পের সাথে জড়িত।
চ্যালেঞ্জের এক সংস্করণ, জুলাই ৭, ২০১৪ তারিখের নিউজিল্যান্ডে হয়, যেখানে অংশগ্রহণকারীদের ঠাণ্ডা পানি দিয়ে ভিজিয়ে দেয়া হয় এবং এর পর একটি দাতব্যকে অর্থ দান করতে হত; উদাহরণস্বরূপ, নিউজিল্যান্ড ক্যান্সার সোসাইটির অকল্যান্ড বিভাগ। অনুরূপ চ্যালেঞ্জ হিসাবে, এটি করার সময় সাধারণত ভিডিও করা হত যাতে ফুটেজ অনলাইন শেয়ার করা যায়।
২০১৪'র প্রথম দিকে তীয় পতিত অগ্নি নির্বাপক কর্মীরা ফাউন্ডেশন বিশেষ অলিম্পিকে সবচেয়ে বহুল ব্যবহৃত মেরু নিমজ্জনের অবিতর্কিত ঘুর্ণন বন্ধে তহবিল বাড়াতে অর্থ সংগ্রহকারী হিসাবে "কোল্ড ওয়াটার চ্যালেঞ্জ"কে জনপ্রিয় করে তোলে।
মে ২০, ২০১৪ তারিখে ওয়াশিংটন পৌরসভা, নিউ জার্সির অগ্নি বিভাগ আগুন নিভানোর নল সহ "কোল্ড ওয়াটার চ্যালেঞ্জ"-এ অংশগ্রহণকারীদের একটি ভিডিও ইউটিউবে প্রকাশ করে। দপ্তরের অংশগ্রহণকারী সদস্যদের পরবর্তীকালে অনুমতি ছাড়া ফায়ার বিভাগের সরঞ্জাম ব্যবহার করার জন্য শাস্তি দেয়া হয়।
চ্যালেঞ্জ শুরু ২৪ ঘণ্টার মধ্যে অংশগ্রহণকারীদের একটানা চলমান ফুটেজে নিজেদের একটি ভিডিও রেকর্ড করতে হবে। প্রথমে, তাদের এই চ্যালেঞ্জ গ্রহণ করার কথা বলতে হবে, এরপর একটি বালতিতে বরফসহ ঠাণ্ডা পানি ঢালতে হবে। এরপর বরফ পূর্ন বালতি উঠিয়ে অংশগ্রহণকারীদের মাথায় ঢালতে হবে। এরপর অংশগ্রহণকারীরা অন্যদের এই চ্যালেঞ্জ জানাতে পারবেন।
এখানে যে কোন ব্যক্তি চ্যালেঞ্জ গ্রহণ, দান করা অথবা দুটিই করতে পারবে। চ্যালেঞ্জের এক সংস্করণ হচ্ছে অংশগ্রহণকারীর কাছে আশা করা হয় $১০ দান করার যদি তারা বরফ পূর্ন বালতি মাথায় ঢালে অথবা $১০০ যদি তারা তা না করে। অন্য সংস্করণ হচ্ছে, কোন দান করা ছাড়াই বরফ পূর্ন বালতি মাথায় ঢালা হয় যা চ্যালেঞ্জের কিছু সমালোচনা নেতৃত্বাধীনে রয়েছে। ব্যক্তিগত ভিডিওতে অংশগ্রহণকারীরা বলেছেন যে এই চ্যালেঞ্জ সম্পন্ন করার সাথে দানও করবেন।
মাইকেল ব্রাউনকে হত্যা

মাইকেল ব্রাউন হত্যাকাণ্ড ঘটে মার্কিন যুক্তরাষ্ট্রের মিজৌরি ফার্গুসনে ২০১৪ সালের ৯-ই আগস্ট যেখানে মাইকেল ব্রাউন জুনিয়র নামের এক ১৮ বছর বয়সী কৃষ্ণাঙ্গ নিরস্ত্র তরুণকে ৬ বার গুলি করে হত্যা করেন ড্যারেন উইলসন নামের এক শ্বেতাঙ্গ মার্কিন পুলিশ অফিসার।
ব্রাউনের পক্ষে কোনো অপরাধ রেকর্ড খুঁজে পাওয়া যায়নি। উইলসন চার বছর যাবৎ ফার্গুসন পুলিস কার্যালয়ে কর্মরত রয়েছেন।
এই হত্যাকে কেন্দ্র করে ফার্গুসনে তীব্র বিক্ষোভ সংগঠিত হচ্ছে। বিভিন্ন গণমাধ্যম থেকে জানা যাচ্ছে যে স্থানীয় পুলিস কার্যালয় এই বিক্ষোভের জন্য নিজেদেরকে উচ্চপর্যায়ের সামরিক অস্ত্র দ্বারা নিজেদের সজ্জিত করছেন।
এদিকে মার্কিন গোয়েন্দা সংস্থা এফবিআই একটি নাগরিক অধিকার বিষয়ক তদন্ত শুরু করেছে। মার্কিন রাষ্ট্রপতি বারাক ওবামা মাইকেল ব্রাউনের পরিবারের প্রতি সহানুভূতি প্রকাশ করেছেন।